
   ____.06.2006 nr ___-k
 

 

Linnavara ostja kinnitamine

(sõiduauto OPEL-CAMPO)

 

1. Asjaolud ja menetluse käik

 

Narva linna Sotsiaalhoolekandekeskus esitas taotluse, milles palus võõrandada tema kasutuses olev sõiduauto OPEL-Campo, riiklik registreerimismärk 016 AKU, 1993. a väljalase, bilansiline maksumus 130 000 krooni, kulum 100%, läbisõit 20.03.2006 seisuga – 274 700 km. 

Vastavalt “Linnavara eeskirja” punktile 62 saatis Linnavara- ja Majandusamet teistele struktuuriüksustele ja linna ametiasutustele kirjad, milles teavitas neid linna valitsemiseks mittevajaliku vara olemasolust ja võimalusest taotleda nimetatud vara oma valdusse. Vastavaid taotlusi struktuuriüksustelt ja linna ametiasutustelt ei laekunud. 

Linna valitsemiseks mittevajalikku ja kasutuskõlbmatut vara võib võõrandada tingimusel, et ükski struktuuriüksus või linna ametiasutus ei taotle kehtestatud tähtaja jooksul neile vara üleandmist, välja arvatud juhul, kui vara on ilmselt kasutuskõlbmatu või võõrandamisega viivitamise korral võib vara hävida või muutuda kasutuskõlbmatuks, või vara võõrandamise vajadus tuleneb linnavalitsuse ja kohaliku omavalitsuse struktuuriüksuse huvidest, kelle valduses võõrandatav vara asub.

OÜ-lt Autoeksperdi Grupp (registrikood 10429224) telliti eksperthinnang, milles ekspert hindas sõiduauto OPEL-Campo  väärtuseks 5 000 krooni (13.04.2006 ülevaatuse akt nr 5-005/06).

Narva Linnavalitsuse linnavarakomisjoni 18.04.2006 istungil (protokoll nr 6) otsustati:

1. Võõrandada Sotsiaalhoolekandekeskuse (registrikood 75009148) bilansis olev linnavara – sõiduauto OPEL-Campo, riiklik registreerimismärk 016 AKU, väljalaskeaasta 1993, bilansiline maksumus 130 000 krooni, kulum 100%, suulise enampakkumise korras alghinnaga 5 000 krooni.

2. Kehtestada enampakkumise osavõtutasu 500 krooni ja tagatisraha 500 krooni (10% eksperthinnangust).

Narva Linnavalitsuse 03.05.2006 istungil võeti vastu korraldus nr 574-k linnavara – sõiduauto Opel-Campo võõrandamise kohta eelnimetatud tingimustel.

Vastavalt linnavara võõrandamise korrale avaldas Linnavara- ja Majandusamet ajalehtedes Äripäev ja Gorod linnavara võõrandamise kuulutused üks kuu enne enampakkumise toimumist.

Avalik enampakkumine viidi läbi 20.06.2006. Registreerus üks osaleja, kes pakkus ostuhinnaks 5000 krooni.

2. Õiguslikud alused

 

Kohaliku omavalitsuse korralduse seaduse  § 30 lõike 1 punkti 2 kohaselt, lahendab ja korraldab linnavalitsus kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.

 

Narva Linnavolikogu 09.06.2005.a määrusega nr 18/56 kinnitatud “Linnavara võõrandamise korra” punkti 75 kohaselt esitab võõrandamise korraldaja esitab enampakkumise võitja ja vastava protokolli kinnitamiseks linnavalitusele istungil. Linnavalitsus kinnitab ostja 1 (ühe) kuu jooksul enampakkumise toimumise ajast oma õigusaktiga.  

 

Linnavara võõrandamise suulise avaliku enampakkumise protokoll nr 1, 20.06.2006.

 

3. Otsus

 

3.1. Kinnitada Sotsiaalhoolekandekeskuse (registrikood 75009148) bilansis oleva linnavara – sõiduauto OPEL-Campo, riiklik registreerimismärk 016 AKU, väljalaskeaasta 1993, bilansiline maksumus 130 000 krooni, kulum 100%, ostjaks füüsiline isik Jüri Nikolajev (isikukood 36608143718) hinnaga 5 000 (viis tuhat) krooni.

3.2. Linnavara- ja Majandusametil teha käesolev korraldus asjaosalistele teatavaks.

 

4. Korralduse vaidlustamine

Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

 

5. Rakendussätted
Käesolev korraldus jõustub seaduses sätestatud korras.

